เรื่องร้องเรียน (ถนน) วันที่ 2022-07-11 05:26:47 — แขวงแสนแสบ เขตมีนบุรี กรุงเทพมหานคร
บ้านเลขที่ 37/2 หมู่ 12 ถนนราษฎร์อุทิศ (คู้ขวา) แขวงแสนแสบ เขตมีนบุรี มีนายประโยชน์ ตันติเจริญยศ อายุ 85 ปี และภรรยา นางทิภา ตันติเจริญยศ อายุ 81 ปี อาศัยอยู่โดยไม่มีน้ำประปาใช้มากว่า 20 ปี เดิมที่ดินที่ใช้ปลูกบ้านหลังนี้ถูกจัดสรรขายในชื่อโครงการหมู่บ้านเกษตรพัฒนา แต่เมื่อโครงการขายที่ดินแล้วไม่มีการพัฒนาพื้นที่ต่อ และผู้ซื้อส่วนใหญ่ยังไม่มาปลูกบ้านอยู่ ทำให้ในซอยหมู่บ้านนี้มีบ้านเรือนอยู่ 5 ครัวเรือน โดยบ้านเลขที่ 37/2 เป็นบ้านที่อยู่ท้ายซอย เคยติดต่อการประปา ทางการประปาแจ้งว่า ต้องมีค่าใช้จ่าย ประมาณ สามแสนบาท สำหรับการเดินท่อประปาเข้าไป ซึ่งถือเป็นค่าใช้จ่ายที่ค่อนข้างสูง ทุกวันนี้จึงแก้ปัญหาด้วยการซื้อน้ำประปาจากรถส่งน้ำครั้งละ 1,000 บาท จึงอยากขอให้ท่านช่วยประสาน หรือหาทางออกที่เหมาะสมเพื่อช่วยเหลือให้บ้านมีน้ำประปาใช้ด้วยค่าใช้จ่ายลงทุนที่ไม่สูงเกินไป ขอขอบคุณ และแสดงความนับถือ